Flemming Damgaard Larsen

Flemming Damgaard Larsen (født 10. marts 1951 i Kirke Hyllinge) er en dansk politiker fra partiet Venstre, tidligere folketingsmedlem 2001-2015, advokat, slægtsforsker og foredragsholder. 

Flemming var næstformand for Transportudvalget, kirkeordfører og ø-ordfører. Herudover var han medlem af Udvalget for Forretningsordenen, Kulturudvalget, Kirkeudvalget,  Færøudvalget, Udvalget for Landdistrikter og Ø'er, Udvalget for småøer og medlem af Venstres Gruppebestyrelse

Flemming Damgaard Larsen er søn af vognmand Egon Larsen og medhjælpende ægtefælle Bodil Larsen. Som ung hjalp han sin far med vognmandsvirksomheden og kørte lastbil med kreaturer, grus og salt.

Flemming Damgaard Larsen blev cand. jur. og arbejdede som advokat i mange år ved siden af Kommunalbestyrelsen og Roskilde Amtsråd (1990-2006), de sidste 13 som formand for Teknik- og miljøudvalget. I 2001 blev han valgt ind i Folketinget. 

Han er ofte vært for omvisninger og debatarrangementer på Christiansborg. Fra 1974 til 2002 sad Flemming og hans far Damgaard Larsen begge i Kommunalbestyrelsen i Bramsnæs – de usædvanlige 28 år gav dem en plads i Guinness Rekordbog.

Flemming Damgaard Larsen gevalgtes til Folketinget for Venstre i 2011, men han opnåede ikke genvalg til Folketinget ved valget, den 18. juni 2015.

Uddannelse og erhverv 
 Medlem af Folketinget for Venstre siden 2001
 Advokat fra 1985. 
 Cand.jur., Københavns Universitet 1981. 
 Samf. basisudd., Roskilde Universitet 1972-73. 
 Aftjent værnepligt ved Sjællandske Artilleri-regiment i Holbæk 1971-72
 Student, Roskilde Katedralskole 1968-71. 
 Folkeskole, Kirke Hyllinge 1958-68. 

 Sekretær ved Venstres Folketingsgruppes Sekretariat 1977-78 
 Advokatfuldmægtig 1981-85.

Aktuelle tillidsposter 
 Medlem af bestyrelsen for Venstres Folketingsgruppe siden 2004
 Medlem af Repræsentantskabet for Sygeforsikringen Danmark, afd. Sjælland siden 1999
 Venstres folketingskandidat i Roskildekredsen siden 1994
 Medlem af Bramsnæs Kommunalbestyrelse, nu Lejre Kommunalbestyrelse siden 1974
 Medlem af bestyrelsen for Saglandet Lejre siden 1995; næstformand siden 2005
 Medlem af bestyrelsen for Ledreborg-Fonden siden 2002
 Medlem af bestyrelsen for Kirke Hyllinge Idrætsforenings Jubilæumsfond siden 1984

Tidligere tillidsposter 
 Medlem af bestyrelsen for Danmarks Forvaltningshøjskole 1998-2002
 Medlem af Tillidsmandskredsen for Den Frie Lærerskole i Ollerup 2002 -2007
 Formand for bestyrelsen for Det Danske Teater 2000 – 2007, medlem siden 1994
 Medlem af bestyrelsen i en række kulturhistoriske museer
 Medlem af Roskilde Amtsråd 1990 – 2006
 Formand for Udvalget for Teknik og Miljø 1994 – 2006
 Medlem af Bramsnæs Kommunalbestyrelse 1974 -2006
 Medlem af Undervisnings- og Kulturudvalget i Roskilde Amt 1990-2001
 Medlem af DGI’s Hovedbestyrelse 1992-98
 Formand for DGI’s Uddannelses- og Kulturudvalg 1992-98
 Beskikket medlem af Den Sociale Ankestyrelse 1990-98
 Medlem af styrelsen for Nornesalen, Forskningscenter for folkelig livsoplysning 1992-98
 Medlem af tillidsmandskredsen for Den Frie Lærerskole i Ollerup 1994-98
 Medlem af repræsentantskabet for Gerlev Idrætshøjskole 1992-98
 Medlem af Kirke Hyllinge Menighedsråd 1988-96, formand 1988-93
 Formand for Foredragsforeningen i Bramsnæs 1985-95
 Amtsformand for Roskilde Amts Gymnastikforening/DGI Roskilde Amt 1992-94
 Medlem af DDGU’s Landsstyrelse 1992
 Formand for Bramsnæs Kommunes Udvalg for Teknik og Miljø 1990-93
 Formand for Bramsnæs Kommunes Socialudvalg 1986-89
 Viceborgmester i Bramsnæs Kommune 1978-85 og 1987-89
 Venstres folketingskandidat i Holbækkredsen 1981-84
 Medlem af VU’s Landsstyrelse 1971-76
 Amtsformand for VU i Roskilde Amt 1971-76
 Medlem af bestyrelsen i Kirke Hyllinge sogn/Venstre i Bramsnæs 1969-74

Ordener 
27. april 2012 blev han Ridder af Dannebrog.

Referencer

Eksterne henvisninger 

  Dato: 14. juni 2008.

Tidligere folketingsmedlemmer fra Venstre
Advokater fra Danmark
Amtsrådsmedlemmer fra Venstre
Folketingsmedlemmer i 2000'erne
Folketingsmedlemmer i 2010'erne
Kommunalbestyrelsesmedlemmer fra Venstre
Riddere af Dannebrog